राष्ट्रीय और अंतर्राष्ट्रीय क्षेत्रों में सरकारी नीतियों पर विशेष ध्यान दिया जाता है क्योंकि सदस्य प्रश्नकाल के दौरान प्रासंगिक जानकारी प्राप्त करने का प्रयास करते हैं।
सामान्यतः, लोकसभा की बैठक का पहला घंटा, यानी 11.00 बजे से 12.00 बजे तक, प्रश्नों के लिए समर्पित होता है और इस घंटे को ‘प्रश्न काल’ कहा जाता है। संसद की कार्यवाही में इसका विशेष महत्व है। प्रश्न पूछना सदस्यों का एक मूलभूत और स्वतंत्र अधिकार है। प्रश्नकाल के दौरान सदस्य प्रशासन और सरकारी क्रियाकलाप के हर पहलू पर प्रश्न पूछ सकते हैं। राष्ट्रीय और अंतर्राष्ट्रीय क्षेत्रों में सरकारी नीतियों पर विशेष ध्यान दिया जाता है क्योंकि सदस्य प्रश्नकाल के दौरान प्रासंगिक जानकारी प्राप्त करने का प्रयास करते हैं।
प्रश्नकाल के दौरान सरकार कटघरे में होती है और हर मंत्री को, जिनकी प्रश्नों के उत्तर देने की बारी होती है, खड़े होकर अपने अथवा अपने प्रशासन द्वारा कार्य करने में सफल या असफल रहने के संबंध में उत्तर देना होता है। ...